ઉલ્લેખનીય છે કે વિખ્યાત નિર્માતા-દિગ્દર્શક સંજય લીલા ભણશાળીની વિવાદાસ્પદ ફિલ્મ ‘પદ્માવત’ને લઇને રિલીઝની પૂર્વસંધ્યાએ ગુજરાત સહિત ભારતભરમાં કેટલાંક રાજ્યોમાં ઠેર ઠેર વિરોધ પ્રદર્શન તેમજ ભારે હિંસા સર્જાઈ હતી. ગુજરાત, મહારાષ્ટ્ર, રાજસ્થાન, ઉત્તર પ્રદેશ, દિલ્હી, હરિયાણા અને મધ્ય પ્રદેશમાં ક્ષત્રિય સંગઠનો દ્વારા ફિલ્મનાં રિલીઝ થવા મામલે વ્યાપક વિરોધ કરાયો હતો.